[εδο]ξεν τηι βουληι [κ]αι τωι δημωι δι[ω]ν διοπειθους ειπεν επειδη αγαθοκλης [α]γημονος ροδιος σιτον εισαγαγων εις τημ πολιν πυρων εκτεις μυριους τετρακισχιλιους και καταλαβων τον σιτον τον εν τηι αγοραι πωλουμενομ πλεονος δραχμων εχς πεισθεις υπο του αγορανομου και βουλομενος χαριζεσθαι τωι δημωι επωλησε τον σιτομ παντα ευωνοτερον του εν τηι αγοραι πωλουμενου δεδοχθαι τηι βουληι και τωι δημωι δουναι αγαθοκλει ροδιωι πολιτειαν εφ ισηι και ομοιαι και αυτωι και εκγ[ο]νοις επικληρωσαι δε αυτον τους εσσηνας εις φυληγ και χιλιαστυγ και αναγραψαι αυτωι ταυτα τους νεωποιας εις το ιερον της αρτεμιδος ου και τας λοιπας πολιτειας αναγραφουσιν οπως απαντες ειδωσιν οτι ο δημος επισταται χαριτας αποδιδοναι τοις ευεργετουσιν αυτον. ελαχε φυλημ βεμβινης χιλιαστυν αιγωτεος.
IEph 1455